हमारा काम हैं कि कुछ बुरा हुआ तो बस एक दिन मातम मनाएंगे । अच्छा हुआ तो खुशी से बेहाल हो जाएंगे और हमारे मन का न हुआ तो बहसों की इमारत खड़ी कर देंगे । कुछ युवाओं ने जरूर किया होगा लेकिन कभी किसीने क्यों सशक्त रूप से अलेप्पों के लिए आवाज नहीं उठाई । हमने शहीदों को सम्मान तो दिया लेकिन कभी किसीने क्यों उनके बाद उनके परिवार का हाल जानने की कोशिश नहीं की । जब किसी क्रिकेट मैच में भारत हार जाती है तो हम बुरा खेलने वाले खिलाड़ी तथा कप्तान के घर पत्थरबाजी करते हैं लेकिन जब कोई नेता घोटालों में फंसता है तो घर में बैठ कर दिनभर वहीं खबर देखते हैं और देश के हालातों पर दुख जताते रहते हैं और इतने में ही हमारा दायित्व खत्म हो जाता है । मैं किसी को कोई सलाह देना नहीं चाहती लेकिन बस यही बताना चाहती हूं कि एक बच्चे के प्रति माता-पिता का हर तरह का आधिकार होता है , जिसमें नामकरण का भी आधिकार शामिल है ।